LEHDISTÖTIEDOTE perjantaina 14.6.  
julkaisuvapaa klo 11.00

**RASKASTA ROCKIA LUVASSA MARRASKUUSSA: ALTER BRIDGE JA SHINEDOWN YHTEISKEIKALLA HELSINGISSÄ!**

**Raskaan melodisen rockin armottomat ammattilaiset Alter Bridge nähdään Helsingin Jäähallin Black Boxissa marraskuun 14. päivä osana Walk The Sky -kiertuettaan. Kiertueella mukana kulkee kymmeniä miljoonia levyjä myynyt Shinedown, sekä kovassa nousussa oleva brittiläinen The Raven Age. Liput keikalle tulevat myyntiin keskiviikkona 19. kesäkuuta klo 10 Ticketmasterissa.**

**Alter Bridgen** perustivat vuonna 2004 Floridassa kitaristi Mark Tremonti ja rumpali Scott Phillips muutamia kuukausia ennen kuin heidän edellinen bändinsä Creed hajosi. Mukaan tulivat basisti Brian Marshall, sekä Slashin bändistäkin tuttu vokalisti Myles Kennedy. Samana vuonna julkaistu debyyttialbumi ”One Day Remains” nousi USA:n Billboard 200-listan sijalle 5. Sen jälkeen julkaistut albumit ”Blackbird” (2007), ”AB III” (2010), ”Fortress” (2013) ja ”The Last Hero” (2016) ovat kaikki keränneet suitsutusta kriitikoilta ja menestyneet sekä USA:n, että brittilistoilla. Alter Bridgen musiikkia on kuultu mm. myös WWE -ohjelmassa, ”Madden NFL 2005” -videopelissä, sekä Marvel-filmien ”Elektra” ja ”Fantastic Four” -soundtrackeilla. Uusi albumi ”Walk The Sky” julkaistaan lokakuussa.

Yhtyeen musiikkia on kuvailtu raskaaksi, mutta melodiseksi rockiksi. Bändi on erityisen tunnettu vahvoista live-esiintymisistään: *”We’re definitely a live band. That’s what it’s all about for us. We make records so we can go out and play for people*”, sanoo Myles Kennedy. Kyseessä on Alter Bridgen ensimmäinen Suomen-vierailu.

Yli 10 miljoonaa levyä ja 1,5 miljardia striimiä uransa aikana kerännyt **Shinedown** on vieraillut Suomessa pariinkin otteeseen – ensimmäisen kerran Tavastialla vuonna 2009. Viimeksi bändi nähtiin loppuuunmyydyllä The Circus-klubilla viime vuonna. Korkeaoktaanisista live-esiintymisistään tunnetun bändin uusin albumi ”ATTENTION ATTENTION” on kerännyt komeita listasijoituksia ympäri maailman. Yhtyeen musiikki on yhdistelmä räjähtävää rockia ja ajatuksia herättäviä sanoituksia lisättynä elokuvamaisilla elementeillä.   
  
Illan polkaisee alkuun kovassa nosteessa oleva brittiläinen metalcorebändi **The Raven Age.** Debyyttialbumi ”Darkness Will Rise” näki päivänvalon vuonna 2017, ja sen seuraaja ”Conspiracy” julkaistiin maaliskuussa. Oman headline-kiertueensa lisäksi yhtye on viettänyt pari viime vuotta tiiviisti tien päällä mm. Iron Maidenin, Mastodonin, Killswitch Engagen ja Gojiran lämppärinä.

Black Box on yhdessä Jäähallin kanssa toteutettava 3000 hengen tilakonsepti, jossa yleisö pääsee nauttimaan sekä intiimin klubikeikan energiasta, että isosta keikkatuotannosta seisomapaikoilta. Black Box luodaan Helsingin Jäähalliin tilanjakoratkaisuilla istumakatsomoiden jäädessä kokonaan verhojen taakse. Tila mahdollistaa ison keikkatuotannon toteuttamisen ääni- ja valolaitteistoineen ilman, että tingitään klubitunnelmasta.

**KEIKKA:**  
torstai 14.11.2019  
Black Box, Helsingin Jäähalli  
Ovet klo 18.00   
Ei ikärajaa, anniskelualue rajattu erikseen.

**LIPUT:**  
Myyntiin ke 19.6.2019 klo 10.00 Ticketmasterissa.   
Palvelumaksuineen alk. 53 €.

**LISÄTIEDOT:**  
Live Nation Finland  
Promoottori: Niksu Väistö, [niksu.vaisto@livenation.fi](mailto:niksu.vaisto@livenation.fi)   
Tiedotus: Mirkka Rautala, [mirkka.rautala@livenation.fi](mailto:mirkka.rautala@livenation.fi)   
Pressikuvat ja media-akkreditointi: <http://media.livenation.fi>   
**Levy-yhtiöt:**  
Alter Bridge: Napalm Records / [billie.klein@napalmrecords.com](mailto:billie.klein@napalmrecords.com)  
Shinedown: Warner Music Finland / [Emma.Hynna@warnermusic.com](mailto:Emma.Hynna@warnermusic.com)

[www.livenation.fi](http://www.livenation.fi)   
[www.alterbridge.com](http://www.alterbridge.com)  
[www.shinedown.com](http://www.shinedown.com)   
[www.theravenage.com](http://www.theravenage.com)